***Pickup on South Street*** (sh. *Krađa u Južnoj ulici*) je američki crno-bijeli filmski triler snimljen 1953. u režiji Samuela Fullera. Protagonist, čiji lik tumači Richard Widmark, je profesionalni džepar koji tokom krađe novčanika dođe u posjed mikrofilma sa državnim tajnama, a koji žele vratiti i američka vlada i komunistički špijuni. Radnja prikazuje kako ga komunisti uz pomoć bivše prostitutke (čiji lik tumači Jean Peters) pokušavaju nagovoriti da im preda mikrofilm , ali se ona zaljubi u njega, a što dovodi do nasilnih posljedica. Originalni scenario je za temu imao ljubavnu vezu između kriminalca i braniteljice koja ga je zastupala na sudu, ali je Fuller, kada je dobio projekt, odlučio preraditi u priču s motivima tada aktualnog Hladnog rata, odnosno antikomunističke histerije u američkoj javnosti. Za glavnu žensku ulogu su se, pak, natjecale neke od najvećih tadašnjih hollywoodskih zvijezda, kao Betty Grable i Marilyn Monroe, ali se Fuller na kraju odlučio na relativno nepoznatu Peters, kojoj je to kasnije postao jedan od najboljih nastupa u karijeri. Tokom snimanja je scenario, zbog za tadašnje standarde neuobičajeno velikih količina nasilja, ali i scena implicitne seksualnosti, morao biti prerađivan kako bi se uskladio sa tadašnjim strogim cenzorskim kodeksom. Fulleru i šefu studija Darylu F. Zanucku je, pak, primjedbe na "nepatriotski" sadržaj iznio direktor FBI J. Edgar Hoover, ali je Zanuck odlučio podržati Fullera i jednostavno "izbrisati" sve reference na FBI iz filma. Kada je nedugo potom distribuiran u Francuskoj i Zapadnoj Njemačkoj, tamošnje verzije su u sinkroniziranim dijalozima izbacili sve reference na komunizam i negativce "prekrstile" u "obične" trgovce drogom.

Tadašnjim američkim kritičarima se film nije pretjerano dopao, prije svega zbog nasilja, ali i moralno problematičnog protagonista. Tek kasnije je *Pickup on South Street* stekao reputaciju jednog od najkvalitetnijih ostvarenja žanra. Česte su špekulacije o tome da je poslužio kao inspiracija za mnogo poznatiji film *Džepar* francuskog režisera Roberta Bressona.

Uloge
-----

* Richard Widmark ... Skip McCoy
* Jean Peters ... Candy
* Thelma Ritter ... Moe
* Murvyn Vye ... Kapetan Dan Tiger
* Richard Kiley ... Joey
* Willis Bouchey ... Zara
* Milburn Stone ... Winoki

Izvori
------

1. ↑  Aubrey Solomon, *Twentieth Century Fox: A Corporate and Financial History*, Scarecrow Press, 1989 p248
2. ↑  Solomon, Aubrey. Twentieth Century Fox: A Corporate and Financial History (The Scarecrow Filmmakers Series). Lanham, Maryland: Scarecrow Press, 1989. ISBN 978-0-8108-4244-1. p225.
3. ↑  'The Top Box Office Hits of 1953', *Variety*, January 13, 1954.
4. ↑  Fuller, Samuel. Page 308, ibid.

Vanjske veze
------------

* *Pickup on South Street* u katalogu Američkog filmskog instituta
* *Pickup on South Street* na sajtu IMDb
* *Pickup on South Street* na AllRovi-u
* *Pickup on South Street* na filmskoj bazi podataka TCM
* *Pickup on South Street* essay by Luc Sante at The Criterion Collection
* *Pickup on South Street* film trailer na YouTube

| * p
* r
* u
Filmovi koje je režirao Samuel Fuller |
| --- |
| 
* *I Shot Jesse James* (1949)
* *The Baron of Arizona* (1950)
* *The Steel Helmet* (1951)
* *Fixed Bayonets!* (1951)
* *Park Row* (1952)
* *Pickup on South Street* (1953)
* *Hell and High Water* (1954)
* *House of Bamboo* (1955)
* *China Gate* (1957)
* *Run of the Arrow* (1957)
* *Forty Guns* (1957)
* *Verboten!* (1959)
* *The Crimson Kimono* (1959)
* *Underworld U.S.A.* (1961)
* *Merrill's Marauders* (1962)
* *Shock Corridor* (1963)
* *The Naked Kiss* (1964)
* *Shark!* (1969)
* *Dead Pigeon on Beethoven Street* (1974)
* *The Big Red One* (1980)
* *White Dog* (1982)
* *Thieves After Dark* (1984)
* *Street of No Return* (1989)
* *The Madonna and the Dragon* (1990)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 305898511
* GND: 1099465907
* BNF: cb16463114m (podaci)
* BIBSYS: 12045771

 |